નોધનીય છે કે ભાજપ અને કોંગ્રેસ બંને રાજ્યસભાના ઉપસભાપતિપદમાં પોતાના ઉમેદવારોના જીતવાનો દાવો કરી રહ્યા છે. પરંતુ બીજૂ જનતા દળના હરિવંશ સિંહને ટેકો આપવાના એલાન બાદ એનડીએની સ્થિતિ મજબૂત માનવામાં આવે છે. મહત્વપૂર્ણ છે કે રાજ્યસભામાં હાલ 244 સાંસદો છે. ભાજપના ગણિત મુજબ હરિવંશ સિંહને રાજ્યસભામાં 126 સાંસદોનો ટેકો મળવાનો દાવો કરાયો છે. વિપક્ષના આંકડાનું ગણિત જણાવી રહ્યું છે કે કોંગ્રેસના ઉમેદવાર બી. કે. હરિપ્રસાદને 111 વોટ મળવાના આસાર છે.